Document ID: 32001R0350

Κανονισμός (ΕΚ) αριθ. 350/2001 της Επιτροπής
της 21ης Φεβρουαρίου 2001
για την κατάργηση του κανονισμού (ΕΚ) αριθ. 123/98 για τη διαχείριση των ανωτάτων ορίων κατά την εισαγωγή νωπών και μεταποιημένων βύσσινων καταγωγής της Πρώην Γιουγκοσλαβικής Δημοκρατίας της Μακεδονίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 77/98 του Συμβουλίου, της 9ης Ιανουαρίου 1998, σχετικά με ορισμένες λεπτομέρειες εφαρμογής της συμφωνίας συνεργασίας ανάμεσα στην Ευρωπαϊκή Κοινότητα και την Πρώην Γιουγκοσλαβική Δημοκρατία της Μακεδονίας(1), και ιδίως το άρθρο 1,
την απόφαση 2000/778/ΕΚ του Συμβουλίου, της 20ής Νοεμβρίου 2000, για τη σύναψη ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με την αναστολή του τίτλου ΙΙ περί εμπορικών και συναφών με το εμπόριο διατάξεων της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας(2),
Εκτιμώντας τα ακόλουθα:
(1) Η προαναφερθείσα ανταλλαγή επιστολών ορίζει ότι ο κανονισμός (ΕΚ) αριθ. 2007/2000 του Συμβουλίου, της 18ης Σεπτεμβρίου 2000, για την εισαγωγή εκτάκτων εμπορικών μέτρων για χώρες και εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης(3), όπως τροποποιήθηκε από τον κανονισμό (ΕΚ) αριθ. 2563/2000(4), διέπει από την ημερομηνία εφαρμογής του τελευταίου κανονισμού, το εμπορικό καθεστώς μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας και ότι ο τίτλος ΙΙ σχετικά με το εμπόριο και τα συνοδευτικά μέτρα που εμφαίνεται στη συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας παύει να εφαρμόζεται κατά την ίδια ημερομηνία.
(2) Ο κανονισμός (ΕΚ) αριθ. 2563/2000 τέθηκε σε εφαρμογή την 1η Δεκεμβρίου 2000.
(3) Ο κανονισμός (ΕΚ) αριθ. 123/98 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1370/1999(6), εξασφαλίζει τη διαχείριση των ανωτάτων ορίων των ποσοστώσεων βύσσινων που προβλέπονται στον τίτλο ΙΙ της προαναφερθείσας συμφωνίας συνεργασίας. Πρέπει κατά συνέπεια να καταργηθεί ο κανονισμός (ΕΚ) αριθ. 123/98 από την 1η Δεκεμβρίου 2000.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταργείται ο κανονισμός (ΕΚ) αριθ. 123/98.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκων Κοινοτήτων.
Εφαρμόζεται από την 1η Δεκεμβρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Φεβρουαρίου 2001.

Labels: 3
17
18